OpenLLM-France/wikimedia huggingface dataset:
# 38a edició dels Premis Sant Jordi de Cinematografia

La 38a edició dels Premis Sant Jordi de Cinematografia va tenir lloc el 30 de maig de 1994 al Teatre-Auditori Sant Cugat a Sant Cugat del Vallès. Un jurat compost per crítics i periodistes cinematogràfics de Barcelona va decidir mitjançant votació els qui eren els destinataris dels premis Sant Jordi que Ràdio Nacional d'Espanya-Ràdio 4 (RNE) concedeix anualment al cinema espanyol i estranger en els diferents apartats competitius i que en aquesta edició distingien a les pel·lícules estrenades al llarg de l'any 1993. L'acte fou presentat per Lorenzo Milá, qui va substituir en un darrer moment Constantino Romero i Mercè Sampietro. Va comptar amb la presència de la ministra de cultura Carmen Alborch i l'alcalde de Sant Cugat del Vallès, Joan Aymerich i Aroca, així com dels actors Emma Suárez, Verónica Forqué, Carme Conesa, Pere Ponce, Juan Echanove i Àlex Casanovas, del director Julio Medem i els periodistes Josep Sandoval i Diego Carcedo. Els guardonats estrangers (Binoche, Irons i Kieslowski) no hi van estar presents. Al final de l'acte es va projectar Bufons i reis de Lluís Zayas Muñoz.

## Premis Sant Jordi
### Premis competitius

| Categoria | Premiat | Labor premiada |
| Millor pel·lícula espanyola | La ardilla roja | Pel·lícula |
| Millor actor en pel·lícula espanyola | Juan Echanove | Madregilda. |
| Millor actriu en pel·lícula espanyola | Emma Suárez | La ardilla roja |
| Millor ópera prima | desert | desert |
| Millor pel·lícula estrangera | Tres colors: Blau | Pel·lícula |
| Millor actor en pel·lícula estrangera | Jeremy Irons | Ferida Madame Butterfly El país de l'aigua |
| Millor actriu en pel·lícula estrangera | Juliette Binoche | Tres colors: Blau Ferida |

### Premis honorífics

| Categoria | Premiat | Labor premiada |
| Premi a la trajectòria professional | José Luis Guarner | Crític de cinema |

## Roses de Sant Jordi

Una vegada més es van lliurar les dues roses de Sant Jordi, premis concedits per votació popular entre els oïdors de Ràdio 4 que recompensen a les que el públic considera millors pel·lícules nacional i estrangera.
| Categoria | Premiat |
| Millor pel·lícula espanyola | Kika |
| Millor pel·lícula estrangera | Els amics de Peter |

## Referències

* ↑ Presències i absències d'una vetllada cinematogràfica, Diari de Sant Cugat, 3 de juny de 1994, pàgines 3 i 4

## Vegeu també

* VIII Premis Goya
* Fotogramas de Plata 1993
* Medalles del Cercle d'Escriptors Cinematogràfics de 1993
* III Premis de la Unión de Actores
* III Premis Turia

## Enllaços externs

* Premis Sant Jordi 1994 a IMDB
# Mario Korbel

Mario Korbel va ser un escultor txec, nascut a Osík, Imperi Austrohongarès (actualment República Txeca) el 22 març 1882. Als disset anys, sense mitjans econòmics per poder estudiar a Praga, es trasllada als Estats Units. Posteriorment estudia escultura a Múnic ia París. Va ser el creador, el 1919, de l'estàtua de l'Ànima Mater de la Universitat de l'Havana, Cuba, època en què es trobava radicat a l'Havana. Va morir el 31 de març de 1954

## Bibliografia

* Korbel, Mario, 1917, Exposició d'Escultura de Mario Korbel, Galeries de Gorham.
* Fornés Bonavía, Leopoldo, 2003, Cuba, Cronologia: cinc Segles d'Història, cultura i Política, Verbum Editorial.

## Referències

* 1 2 http://www.osik.cz/index.php?sekce=1&text=6#.U-yFTON_tp0 Arxivat 2017-05-31 a Wayback Machine.
* ↑ http://www.ecured.cu/Mario_Korbel

## Enllaços externs

* Juventud Rebelde.
* Miscelánes de Cuba Arxivat 2014-08-08 a Wayback Machine..
* Opus Habana.
* Zunzún Arxivat 2014-07-29 a Wayback Machine..
# Steve Ballmer

Steven Anthony Ballmer (Detroit (Michigan), 24 de març de 1956) és un empresari estatunidenc que va dirigir Microsoft des del gener del 2000 fins al febrer de 2014. El 23 d'agost de 2013 es va anunciar que deixaria el càrrec al cap de dotze mesos. El 4 de febrer de 2014, Ballmer va plegar, quan es va anunciar que Satya Nadella passava a ser el nou CEO, amb efectes immediats.
El maig de 2014 comprà la franquícia NBA de Los Angeles Clippers per 2.000 milions de dòlars, pagats a Donald Sterling.

## Referències

* 1 2 Microsoft.com (2008-03-01)«Steve Ballmer: Chief Executive Officer». Microsoft, 01-03-2005.(anglès)
* ↑ «Microsoft CEO Steve Ballmer to retire within 12 months». Microsoft, 23-08-2013.(anglès)
* ↑ «Microsoft Board names Satya Nadella as CEO». Microsoft, 04-02-2014.
* ↑ «Former Microsoft CEO Steve Ballmer wins Clippers bidding war for $2 billion». Los Angeles Times, 29-05-2014 [Consulta: 1r juny 2014].
# Acció Popular de Guinea Equatorial

Acció Popular de Guinea Equatorial (APGE) és una formació política de Guinea Equatorial alineada en l'oposició al govern de Teodoro Obiang. Els seus principals representants han estat Miguel Eson Eman i Casiano Masi Edu. El partit compta amb una organització de "Noves Generacions" El seu anterior secretari general va ser Miguel Esopo Eman.
L'agost de 1998 va participar en l'anomenat "Pacte Democràtic General per a la Reconciliació Nacional, Governabilitat i Estabilitat Política de Guinea Equatorial", al costat de la Convergència per a la Democràcia Social (CPDS), el Moviment per a l'Autodeterminació de l'Illa de Bioko (MAIB) i el Partit de la Coalició Democràtica de Guinea Equatorial (PCD).
Va participar en la creació a Madrid l'agost de 2003 del Govern de Guinea Equatorial en l'Exili, després de l'acord amb altres dues formacions de l'oposició política, el Partit del Progrés de Guinea Equatorial (PP) i el Partit Liberal de Guinea Equatorial (PL). Posteriorment, el gener de 2005, també s'integrarà en la coalició Demòcrates pel Canvi per a Guinea Equatorial.
Actualment és dirigida per Carmelo Mba Bakale, un excapdavanter de la formació política d'oposició PP, qui després de la seva sortida va formar la Unió de Centre Dreta de Guinea Equatorial en 2004. En 2006 un congrés a la ciutat de Bata el va escollir com a nou cap de l'APGE. Va participar en les eleccions generals de Guinea Equatorial de 2008, sin conseguir representación.

## Referències

* ↑ COMUNICADO OFICIAL DE LAS NUEVAS GENERACIONES DE ACCIÓN POPULAR DE GUINEA ECUATORIAL - FACCIÓN DE AVELINO MOCACHE.
* ↑ PACTO DEMOCRÁTICO GENERAL PARA LA RECONCILIACIÓN NACIONAL, GOBERNABILIDAD Y ESTABILIDAD POLÍTICA DE GUINEA ECUATORIAL, Plataforma por la Democratización de Guinea Ecuatorial, Comissions Obreres.
* ↑ PARTIDOS POLÍTICOS - Pàgina Oficial del Govern de la República de Guinea Equatorial Arxivat 2016-02-14 a Wayback Machine..
* ↑ Guinea Ecuatorial celebrará elecciones legislativas y municipales el 26 de mayo Arxivat 2016-03-04 a Wayback Machine., Diario Vasco, 22/01/2013.
* ↑ El Constitucional ratifica los resultados electorales del 4-M Arxivat 2016-03-04 a Wayback Machine., La Gaceta de Guinea Ecuatorial, número 129, año 12, juliol de 2008.
# Acció Regional Extremenya

Acció Regional Extremenya (AREX) va ser un partit polític espanyol fundat al novembre de 1976. El seu àmbit territorial es corresponia amb la regió d'Extremadura.

## Ideologia

En la seva assemblea fundacional celebrada en Guadalupe (Càceres) va plantejar la seva aspiració de constituir-se com un partit definit pels caràcters de "autòcton, extremeny, independència, regionalisme i socialdemocràcia, rebutjant tant el sucursalisme d'altres grups o partits nacionals, com els extremismes de qualsevol signe".

## Història

El seu congrés fundacional va tenir lloc a Mèrida (Badajoz) al març de 1977, resultant escollit secretari general del partit el llavors Director General de Política Interior Enrique Sánchez de León. El partit va quedar definit en els seus estatuts com "un partit demòcrata i social d'actitud progressista i reivindicativa per a la promoció integral d'Extremadura".
L'abril del 1977 es va integrar en la coalició Unió de Centre Democràtic (UCD) liderada per Adolfo Suárez, amb la qual es van presentar a les eleccions generals de 1977. Sánchez de León va encapçalar la candidatura al Congrés de la coalició a la província de Badajoz, mentre que Juan Rovira Tarazona, un altre dels dirigents d'AREX, va encapçalar la candidatura per Càceres, sent tots dos escollits diputats i les seves candidatures les més votades en ambdues províncies. Després d'aquestes eleccions el president del govern Suárez va nomenar Sánchez de León Ministre de Sanitat d'Espanya, càrrec en el qual va romandre durant tota la legislatura constituent.
La desaparició formal d'AREX va tenir lloc a l'octubre de 1978, quan després del I Congrés de la UCD, aquesta organització passa d'estar estructurada com a coalició de partits a convertir-se en un partit unificat, integrant a tots els petits partits que havien constituït la coalició.
En les eleccions generals de 1979 tots dos dirigents van tornar a encapçalar les respectives llistes provincials de la UCD, sent novament les candidatures més votades. Després d'una nova victòria electoral a nivell nacional, va anar en aquesta ocasió Rovira Tarazona qui va ser nomenat Ministre de Sanitat.
El 1980 un grup antics militants d'AREX liderats pel senador Pedro Cañada Castillo van abandonar la UCD per constituir Extremadura Unida, partit que ha estat des de llavors el principal referent del regionalisme extremeny.

## Referències

* ↑ Nace Acción Regional Extremeña, El País, 9 de novembre de 1976
* ↑ Sánchez de León, elegido secretario de Acción Regional Extremeña a El País, 27 de març de 1977

## Enllaços externs

* EL HUECO REGIONALISTA EXTREMEÑO: I.- LOS INICIOS. al web de Prex-Crex
# Casa Ribal (la Vall de Boí)

La Casa Ribal és una casa de Durro al municipi de la Vall de Boí (Alta Ribagorça) protegida com a Bé Cultural d'Interès Local.

## Descripció

Unitat tipològica de tipus familiar, agrícola i ramadera, que inclou casa, paller, era, hort i un cobert de fusta adossat a la casa.
L'edifici té tres pisos i del superior cal destacar la presència de colomar, una doble balconada, formant galeries, adossada a aquest cos central -amb baranes de fusta- i una altra a la banda d'accés a la casa.
Un altre tret distintiu n'és l'arrebossat de la façana principal de la casa, en color blanc.

## Referències

* 1 2 3 «Casa Ribal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Cesc

Cesc és el nom dels següents personatges:
Abreviació del nom Francesc. Personatges que l'usen habitualment:
* Francesc Vila i Rufas (1927-2006), dibuixant que signava com Cesc.
* Cesc Fàbregas (1987), futbolista.
* Cesc Gay (1967), director i guionista de cinema.
# Cedar Point (Carolina del Nord)

Cedar Point és una població dels Estats Units a l'estat de Carolina del Nord. Segons el cens del 2007 tenia 988 habitants.

## Demografia

Segons el cens del 2000, Cedar Point tenia 929 habitants, 438 habitatges i 278 famílies. La densitat de població era de 147,6 habitants per km².
Dels 438 habitatges en un 21% hi vivien nens de menys de 18 anys, en un 52,3% hi vivien parelles casades, en un 5,9% dones solteres, i en un 36,5% no eren unitats familiars. En el 30,6% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,61.
Per edats la població es repartia de la següent manera: un 17,7% tenia menys de 18 anys, un 5,8% entre 18 i 24, un 23,5% entre 25 i 44, un 30,8% de 45 a 60 i un 22,3% 65 anys o més.
L'edat mediana era de 47 anys. Per cada 100 dones de 18 o més anys hi havia 95,2 homes.
La renda mediana per habitatge era de 40.655 $ i la renda mediana per família de 46.818 $. Els homes tenien una renda mediana de 30.000 $ mentre que les dones 30.104 $. La renda per capita de la població era de 25.457 $. Entorn de l'11,1% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cedar Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cedar Mill

Cedar Mill és una concentració de població designada pel cens dels Estats Units a l'estat d'Oregon. Segons el cens del 2000 tenia 12.597 habitants.

## Demografia

Segons el cens del 2000, Cedar Mill tenia 12.597 habitants, 4.723 habitatges, i 3.428 famílies. La densitat de població era de 1.307,5 habitants per km².
Dels 4.723 habitatges en un 39,4% hi vivien nens de menys de 18 anys, en un 60,8% hi vivien parelles casades, en un 8,3% dones solteres, i en un 27,4% no eren unitats familiars. En el 21% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,4% tenia menys de 18 anys, un 6,9% entre 18 i 24, un 31,1% entre 25 i 44, un 25,5% de 45 a 60 i un 8,1% 65 anys o més.
L'edat mediana era de 36 anys. Per cada 100 dones de 18 o més anys hi havia 97 homes.
La renda mediana per habitatge era de 65.730 $ i la renda mediana per família de 79.529 $. Els homes tenien una renda mediana de 62.901 $ mentre que les dones 36.369 $. La renda per capita de la població era de 33.555 $. Aproximadament el 4,7% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Mill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cedar Mill». American Fact Finder. Oficina del Cens dels Estats Units, 12-01-2010.
# Cedar Grove (Florida)

Cedar Grove és una població dels Estats Units a l'estat de Florida. Segons el cens del 2000 tenia 5.367 habitants.

## Demografia

Segons el cens del 2000, Cedar Grove tenia 5.367 habitants, 2.109 habitatges, i 1.423 famílies. La densitat de població era de 220,9 habitants per km².
Dels 2.109 habitatges en un 34,6% hi vivien nens de menys de 18 anys, en un 46,7% hi vivien parelles casades, en un 16,2% dones solteres, i en un 32,5% no eren unitats familiars. En el 26,4% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3.
Per edats la població es repartia de la següent manera: un 27,2% tenia menys de 18 anys, un 9,9% entre 18 i 24, un 29,4% entre 25 i 44, un 20,7% de 45 a 60 i un 12,9% 65 anys o més.
L'edat mediana era de 34 anys. Per cada 100 dones de 18 o més anys hi havia 87,3 homes.
La renda mediana per habitatge era de 28.762 $ i la renda mediana per família de 31.577 $. Els homes tenien una renda mediana de 25.203 $ mentre que les dones 18.250 $. La renda per capita de la població era de 13.588 $. Entorn del 16,1% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Cedar Grove». American Fact Finder. Oficina del Cens dels Estats Units, 12-01-2010.
# Acanthocobitis urophthalmus

Acanthocobitis urophthalmus és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 4 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Sri Lanka (des del riu Kelani fins al riu Nilwala).

## Observacions

És una espècie popular en el comerç de peixos d'aquari.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Acanthocobitis urophthalmus» (en anglès). FishBase. Froese, Rainer; Pauly, Daniel (editors).
* ↑ Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Grant, S., 2007: A new subgenus of Acanthocobitis (Peters, 1861) (Teleostei: Nemacheilidae). Ichthyofile Núm. 2: 1-9.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (txec)
# Mark Hempsell

Mark Hempsell és un enginyer aeroespacial del Regne Unit i director general de l'empresa Hempsell Astronautics Ltd., que actualment està dissenyant l'estàndard d'interfície d'espai universal (USIS), un sistema que té com a objectiu estandarditzar l'atracament, l'ancoratge i l'acoblament de satèl·lits i d'altres naus espacials. Mark va treballar anteriorment a la companyia Reaction Engines Limited, on va ser membre del consell d'administració com a director de programes de futur.
És llicenciat en Física per l'Imperial College de Londres i màster en Astronomia i Astronàutica per la universitat de Hatfield. Com a Gerent de Desenvolupament de Negocis va cursar estudis d'infraestructura sobre sistemes de llançament (BAe HOTOL, MacDonnell Douglas Delta Clipper), estacions espacials europees i la Càpsula polivalent BAe.
Va ser el president de la Societat Interplanetària Britànica (British Interplanetary Society) de 1997 a 2000 i de 2015 a l'actualitat i va ser editor del periòdic JBIS del 2005-2009.

## Referències

* ↑ «Hempsell Astronautics Company Information». [Consulta: 28 setembre 2014].
* ↑ «USIS Association». [Consulta: 28 setembre 2014].
* ↑ «CNN Skylon Article». [Consulta: 28 setembre 2014].
* 1 2 3 4 «British Interplanetry Society Archives». Arxivat de l'original el 13 de novembre 2014. [Consulta: 28 setembre 2014].
# Mark I

«Mark I» té aquests significats:
* Mark I Eyeball o inspecció visual
* Mark I, mena d'holograma d'emergència mèdica programa d'assistència mèdica intel·ligent artificial a Star Trek: Voyager,
* Tecnologia:
** Mk I Mini (1959-1967); l'original Austin Mini i Morris Mini-Minor de la Motor Corporation britànica
** Harvard Mark I (1944), primitiu ordinador automàtic digital fet per IBM
** Manchester Mark I (1949), primitiu ordinador d'autocodi
** Ferranti Mark I (1951), primitiu ordinador basat en el Manchester Mark I
** Mark I (detector), detector de partícules al Centra Accelerador Linear de Stanford de 1973-1977
** Mark I o Telescopi Lovell, anomenat el entre 1961 i 1970, llavors el Mark IA entre 1971 i 1987
** Mesa Boogie Mark I (1969); amplificador de guitarra elèctrica dissenyat a Califòrnia del Nord
** Mark I o Tanc Mark (1916), primer tanc usat en combat
** Supermarine Spitfire Mk I, avió de combat de les Forces Reials Aèries britàniques
** Mark I Fire Control Computer, primer ordinador de control de foc de l'Exèrcit dels Estats Units usat en els vaixells de la II Guerra Mundial
** Mark I PBR (1966); versió de 31 peus del vaixell Patrol Boat, River de patrulla en riu de l'Exèrcit dels EUA
** Mark I NAAK, auto-injector transportat per personal militar per l'ús en cas d'atacs de nervis d'agents
** Mk 1 Underwater Defense Gun, arma de foc dirigible sota l'aigua de l'Exèrcit dels EUA en la dècada de 1970
** Morey MK 1 Knife (1991), arma de combat-tancat
Viccionari
# Mark Hinkle

Mark W.A. Hinkle (n. 28 de gener de 1951 (28-01-1951)) és un activista i empresari nord-americà, llibertari. És el Secretari general del Partit Llibertari dels Estats Units. Va ser elegit pels delegats en la convenció nacional llibertària del 2010 a Saint Louis el 30 de maig de 2010.
El 2010, es va postular pel 15è districte del Senat de Califòrnia, ja que estava vacant des que el republicà Abel Maldonado va ser nomenat governador de Lieutenant. Va perdre contra Sam Blakeslee en les eleccions especials el 17 d'agost, 2010.

## Referències

* ↑ Winger, Richard (2010-05-30) "Mark Hinkle es el nuevo secretario general del Partido Libertario", Ballot Access News.
* ↑ Mannies, Jo (2010-05-30) "Libertarios se quedan fieles al pasado", St. Louis Beacon.
* ↑ Alexander, Kurtis «Blakeslee bests Laird in Senate runoff». Santa Cruz Sentinel, 18-08-2010 [Consulta: 18 agost 2010].
# Mark Huizinga

Mark Huizinga (Vlaardingen, Països Baixos, 10 de setembre de 1973) és un judoka neerlandès, ja retirat, guanyador de tres medalles olímpiques.
Va participar, als 22 anys, als Jocs Olímpics d'Estiu de 1996 realitzats a Atlanta (Estats Units), on va aconseguir guanyar la medalla de bronze en la prova masculina de pes mitjà (81-90 kg.). En els Jocs Olímpics d'Estiu de 2000 realitzats a Sydney (Austràlia) aconseguí guanyar la medalla d'or en aquesta mateixa categoria, un metall que es transformà novament en bronze en els Jocs Olímpics d'Estiu de 2004 realitzats a Atenes (Grècia). En els Jocs Olímpics d'Estiu de 2008 realitzats a Pequín (RP Xina) perdé en quarts de final, finalitzant quinzè. En finalitzar aquesta competició anuncià la seva retirada.
Al llarg de la seva carrera ha guanyat una medalla de bronze en el Campionat del Món de judo, així com dotze medalles en el Campionat d'Europa, entre elles cinc medalles d'or.

## Enllaços externs

* (anglès) Portal personal Arxivat 2011-02-07 a Wayback Machine.
# Casa de la Vila de Mura

La Casa de la Vila de Mura és un edifici del municipi de Mura (Bages). És una obra inclosa en l'Inventari del Patrimoni Arquitectònic de Catalunya.

## Descripció

És un edifici de dos pisos de pedra, situat dins el nucli de la vila. Destaca l'entrada a la casa, ja que a través d'un gran pòrtic. L'edifici fou reformat modernament, a la façana principal conserva diversos finestral de pedra picada, un dels quals conté la data 1727 inscrita a la llinda.

## Referències

* ↑ «Casa de la Vila de Mura». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].